Projecte_Xelo_Puig_Borràs

1. A qui va dirigit
L’ incorporació de les NTIC en la societat implica una adaptació del coneixement i habilitats de les persones. Els perfils d’usuaris que són més reticents a l’ utilització d’aquestes noves tecnologies estan formats per les persones majors de 45 anys (a mesura que augmenta l’edat, disminueix la proporció de persones que utilitzen Internet), les dones mestresses de casa, jubilats i persones amb estudis baixos o sense aquests. És el que ve a anomenar-se “bretxa digital”. La manca d’interès i de coneixements són els principals motius per a no utilitzar aquestes tecnologies.

A aquests grups va dirigit aquest taller.

2. Objectius
__ Generals: __
 * Al finalitzar el curs, l’alumne serà capaç d’utilitzar les NTIC en la seua vida diària, assimilant que Internet és necessari i útil hui en dia, i perdent la por a fer-ne ús.
 * Podrà consultar el que necessita a la xarxa, igual que aportar els coneixements que ell/a té i vol compartir amb la resta.
 * Sabrà utilitzar les NTIC per a treballar col·laborativament amb gent que té els mateixos gusts i interessos.
 * Es sentirà més integrat a la societat.

__ Específics: __
 * Conèixer conceptes bàsics de l’ús de l’ordinador i utilitzar-lo amb facilitat.
 * Dominar l’ús del ratolí i el teclat.
 * Utilitzar amb fluïdesa un editor de textos.
 * Conèixer conceptes bàsics d’Internet.
 * Utilitzar els navegadors d’Internet, així com els cercadors.
 * Crear i utilitzar un compte de correu.

3. Contingut
**MÓDUL 1: INTRODUCCIÓ A L’INFORMÀTICA.** **Coneixements:** ** Pràctiques: **
 * 1) Què es un ordenador.
 * 2) Organització física.
 * 3) Software.
 * Dinàmica de presentació del grup.
 * Dinàmica per a saber les expectatives del grup.
 * Dinàmica per a explicar l’organització de l’ordenador.

** MÓDUL 2: ÚS DE L’ORDENADOR. OFIMÀTICA. ** **Coneixements:** ** Pràctiques: **
 * 1) Encendre i apagar l’ordenador. Inici de sessió. Diferència entre apagar, reiniciar, tancar sessió i suspendre.
 * 2) Ratolí.
 * 3) Menú d’inici. Escriptori.
 * 4) Finestres. Arxius i carpetes.
 * 5) Programes.
 * 6) Teclat.
 * 7) Editor Text. Introducció. El primer document. Edició. Format. Impressió.
 * 8) Full Càlculs. Introducció.
 * Entrar i eixir de Windows.
 * Utilitzar el ratolí.
 * Dinàmica per a explicar l’ús de carpetes.
 * Maximitzar, minimitzar i canviar la grandària d’una finestra.
 * Moure carpetes per la pantalla.
 * Crear carpetes.
 * Seguir per parelles una llista d’instruccions sobre funcions bàsiques de l’ordenador.
 * Copiar, moure i eliminar carpetes i arxius.
 * Cercar i guardar arxius i carpetes.
 * Crear un dibuix en Paint.
 * Capturar una imatge i guardar-la a una carpeta específica.
 * Utilitzar el teclat.
 * Escriure una presentació d’un mateix i guardar-lo.
 * Escriure una redacció sobre les expectatives del curs.
 * Donar format a un text.
 * Escriure un text sobre les aficions.
 * Inserir una imatge al text.
 * Imprimir el text.
 * Crear una llista amb els membres del grup a la fulla de càlcul i guardar-la.
 * Donar format a la fulla de càlcul. Guardar
 * Seguir una llista d’instruccions donada pel facilitador.

**MÓDUL 3: INTRODUCCIÓ A INTERNET.** **Coneixements:** ** Pràctiques: **
 * 1) Introducció.
 * 2) Què és Internet?.
 * 3) Qui i cóm es crea l’ informació?.
 * 4) Característiques.
 * 5) Què es pot fer? (Cercar informació; Comunicar-se; Compartir informació; Compartir arxius; Publicar informació; Altres)
 * 6) Seguretat.
 * Dinàmica per a explicar què és Internet.
 * Brainstorming sobre el que volen fer a la xarxa.
 * Visionat de vídeo sobre seguretat e Internet.

** MÓDUL 4: NAVEGACIÓ PER INTERNET. ** **Coneixements:** ** Pràctiques: **
 * 1) Navegadors.
 * 2) Cercadors. Introducció als fors, blogs i grups de discussió.
 * 3) Comunicar-se online. Diferència correu, xat i missatgeria instantània.
 * 4) Correu electrònic.
 * Dinàmica per a explicar els navegadors.
 * Cercar vàries pàgines web escrivint el nom de la pàgina al navegador.
 * Guardar imatges d’Internet a l’ordenador.
 * Dinàmica per a entendre un cercador.
 * Exercicis de cerca per Internet.
 * Cerca d’informació per Internet.
 * Cercar vàries pàgines web amb un cercador.
 * Cercar imatges i guardar-les.
 * Afegir pàgines a favorits.
 * Dinàmica sobre comunicació per Internet.
 * Obrir un compte de correu electrònic.
 * Operacions del correu: nou, respondre, reenviar.
 * Adjuntar arxius al correu.

** PROPOSTES ARTISTES LOCALS: **


 * Els **escriptors** ens proposen que els alumnes facen, per grups de 3 o 4 persones, un relat inventat sobre Gandia. Amb possibilitat de publicar-los després amb Issuu . Es publicaran al blog del grup.
 * Els **dibuixants de còmics** proposen crear un còmic amb ToonDoo sobre Sant Francesc de Borja, podrà ser real o fictici. Es farà en grups de 3 o 4 persones.
 * Els **fotògrafs** proposen als alumnes la modificació de fotografies amb Picasa . Aquestes fotografies seran fetes pels fotògrafs sobre Gandia i voltants. Després es farà un llibre de fotografies amb [|Blurb] . El llibre el faran els fotògrafs i donaran un exemplar a cada alumne. També podran ser publicades al blog del grup.
 * Els **graffiters** proposen els alumnes fer graffitis amb el seu nom i sobre un tema a triar per ells amb la web de [|graffwriter] . Poden aprofitar per a fer títols, per exemple, per al relat que han escrit sobre Gandia. Els penjaran al blog del grup.
 * Els **pintors** proposen els alumnes fer els dibuixos per al relat proposat pels escriptors. Proposen l’ús de [|Sumopaint], que té més opcions que el Paint, i és fàcil d’utilitzar. Els grups seran els mateixos que han fet cada relat. Es publicaran al blog del grup.
 * Els **escultors** proposen fer una cerca en Google, tant d’informació com d’imatges sobre escultures relacionades amb Gandia, els Borja. Aquesta informació la pujaran al blog del grup.
 * Els **músics** proposen composar una cançoneta amb [|JamStudio] . S’enviarà per correu als membres del grup i després, si volen, poden escriure la lletra.

**4. Metodologia**
La metodologia proposta per al taller de Formació bàsica en NTIC afavoreix que cada mòdul es relacione amb l’anterior. L’alumne podrà relacionar els nous continguts amb els donats amb anterioritat, assimilant així millor els coneixements, ja que els continguts segueixen un ordre clar. S’intentarà promoure el propi descobriment i creació personal i en grup, profunditzant en els interessos i expectatives de l’alumnat. Es basa en els principis de participació, aprenentatge pràctic i seqüenciació i estructuració clara:
 * El principi de participació estarà present en l’alumnat durant tot el procés formatiu a través d’activitats individuals i grupals.
 * L’aprenentatge pràctic es durà a terme a la major part del curso, facilitant la comprensió i assimilació dels continguts, apropant a l’alumnat al món real.
 * Els continguts tenen un ordre seqüencial i estan estructurats de manera que s’afavorirà la consecució de cadascun dels objectius.
 * Criteris d’actuació metodològica:
 * Transmissió de coneixements i posada en pràctica.
 * Tècniques grupals a l’aula.
 * Aprenentatge per descobriment: l’alumne aprèn per la seua pròpia voluntat l’ús d’algunes ferramentes informàtiques.
 * Emissió de feedback continu per a que l’alumne tinga una visió clara de la seua evolució.

L’alumne disposarà d’un llibre de fotocòpies amb el temari del curs.

**Avaluació:**

Durant l’acció formativa el facilitador informarà als alumnes sobre l’evolució tant de grup com individual.

El producte terminal a entregar a final de curs serà una memòria USB amb tots els resums, exercicis i pràctiques realitzats durant el procés d’ensenyança – aprenentatge. També es vorà el treball fet al blog creat pel facilitador per al curs.

15 ordinadors amb accés a Internet, 15 USB, impressora, pissarra, canyó de projecció, televisió, vídeo, fotocòpies amb el temari, fulls, material fungible, material no fungible, blog creat pel facilitador.

Aquest guió es completament flexible. Depenent del grup i de les propostes dels alumnes, que seran acceptades durant tot el curs, podrà variar.

A l’hora de registrar-se a alguna pàgina o programa, es decidirà si cal registrar-se tots, sols el facilitador, o un alumne per grup.

**__1ª Setmana__**

**Dia 1 (1.5h)**

Presentació del monitor i del curs.

Dinàmica de presentació del grup: Per a conèixer a cada persona del grup i que se coneguen entre ells, gastarem la dinàmica de l’entrevista. En una bolseta tindrem papers amb un dibuix o una paraula, hi haurà dos de cada. Una vegada cadascú te el seu paper, s’ajunten per parelles i cadascú ha de fer-li una entrevista al company (nom, família, hobbies, etc.). Després cada alumne presentarà el company a la resta del grup i aixina fins que han sigut presentats tots els alumnes.

Dinàmica per a conèixer les expectatives: Una vegada presentats el monitor i els alumnes, és hora de conèixer les expectatives del grup, per això farem una altra dinàmica. El facilitador reparteix individualment dos post-its, un de cada color (groc i verd) i els indica que al groc han d’escriure el que “volen aprendre” i al verd el que “poden ensenyar”. Els costarà un poc saber, sobretot, el que poden ensenyar. Es pegaran els post-it a la paret i per torns, llegiran aleatòriament el que ha posat algun company.

Mostrarem com encendre l’ordinador. Els expliquem el que fa l’ordenador mentre s’encén i com apagar-lo. Després de fer-ho el facilitador, ho faran els alumnes. Poden practicar més d’una vegada per a perdre la por a tocar l’ordenador.

**Dia 2 (1.5h)**

Comencem el segon dia recordant els noms dels alumnes i facilitador. Ho farem amb el joc “Em diuen... i m’agrada”. El primer alumne diu el seu nom i el que li agrada fer, el següent ha de dir el nom i el que li agrada fer a l’anterior i així fins a l’últim, que deurà dir el nom i gustos de tots. Acabarà el facilitador afegint el seu nom i gust. Es pot ajudar, ja que cada vegada la cadena és més llarga. Amb aquesta dinàmica es aconsegueix que tots els alumnes s’ensenyen els noms dels companys.

Dinàmica organització física de l’ordinador: Es separen en grups de 3 o 4 persones, aleatòriament. A cada grup se’ls repartirà una caixa i targetes amb parts de l’ordinador i parts inventades. La caixa es l’ordinador, hauran de col·locar les targetes correctes dins del seu lloc i les que sobren deixar-les fora.

Desprès comenten perquè han fet les coses així i es corregeix. S’explica l’organització correcta.

Recordem com encendre l’ordinador i els indiquem que ho facen. S’explicarà un poc el que es el menú inici i l’escriptori. El facilitador, amb un ratolí inal·làmbric, els indicarà com agafar-lo i anirà alumne per alumne ajudant a agafar-lo correctament. Una vegada tots amb la mà correctament, se’ls animarà a moure'l per tot l’escriptori, guiant-los amunt i avall i explicant-los com fer si arriben al final de la taula o per a no allargar massa el braç. El facilitador mostrarà a la seua pantalla com fer clic i doble clic i per a que serveixen.

Amb doble clic obriran el joc que tindran guardat a l’escriptori( [|PySyCache] ). Aquest joc serveix per a aprendre a manejar el ratolí fàcilment. El facilitador els explicarà com funciona i els alumnes aniran practicant el moviment, clic amb el botó dret, clic amb l’esquerre, doble clic i arrastrar. Apagar ordinador


 * __ 2ª Setmana __**

**Dia 3 (1.5h)**

Repassar el que hem aprés durant la setmana 1. Es resoldran els dubtes.

Dinàmica per a explicar l’ús de les carpetes. Es separen per grups de dos o tres persones i se’ls reparteixen fulls xicotets amb textos, imatges i títols de cançons, tots mesclats. Tenen 5 minuts per a mirar el que tenen i se’ls pregunta com ho organitzarien dins d’un caixó per a no tindre-ho tot mesclat. Es comenta que, com a la vida reial, l’ordenador et permet organitzar l’ informació. Se’ls repartirà 3 cartolines amb els títols “documents”, “imatges” i “música” i els alumnes posaran cada element sobre la cartolina corresponent.

Una vegada davant de l’ordinador, el facilitador mostrarà com crear carpetes i canviar el nom. El facilitador els farà una introducció al teclat, simplement les lletres. Per a practicar, crearan una carpeta amb el seu nom, i dins d’aquesta carpeta crearan les carpetes “documents”, “imatges” i “musica”.

S’explicarà que les carpetes, igual que en la vida reial, poden tindre diferents grandàries i es poden moure on i com es vullga.

S’explicarà com maximitzar, minimitzar i tancar les carpetes, així com moure-les per l’escriptori.

Practicaran amb les carpetes creades abans, obrint, movent, maximitzant i minimitzant. Apagaran l’ordinador.

**Dia 4 (1.5h)**

Repàs del dia anterior i resolució de dubtes.

Es recordarà que les carpetes poden tindre distintes grandàries, i que també podem personalitzar-les. El facilitador els explicarà com fer-les més grans o més menudes i practicaran un poc amb les que tenen creades.

Després s’explicarà com copiar, moure carpetes d’un lloc a un altre, eliminar-les. Per grups, procurant que tots participen, se’ls indicarà que vagen provant totes les operacions que han aprés a fer amb les carpetes. El facilitador els pot entregar un full amb instruccions a seguir on practiquen tot el vist fins el moment, o deixar-los al seu aire, depenent de com els veja.

El facilitador els mostrarà al seu ordinador, com es fa per a copiar la carpeta amb el nom dins de l’USB. Els indicarà com inserir l’USB i per a què serveix i els ajudarà un per un a copiar la carpeta de cadascú.

Tancaran totes les carpetes que tinguen obertes i apagaran l’ordinador.

**__3ª Setmana__**

**Dia 5 (1.5h)**

Repassar el que hem aprés durant la setmana 2.

El facilitador haurà afegit als ordinadors alguns documents, vídeos, música, i amagat per l’aula algunes coses, joguets, cds, cartonets, qualsevol cosa. Els dirà que ha amagat algunes coses per l’aula i hauran de buscar-les. Una vegada han trobat tot, els indicarà als alumnes que, igual que a la vida reial, si no trobem alguna cosa que sabem que tenim ens posem a buscar, a l’ordinador també tenim aquesta opció. Els mostra com fer-ho al seu ordinador, comença a buscar els documents que ha inserit ell prèviament. Com saber on estan i com moure’ls al lloc correcte. Aleshores, ajuntarà per grups als alumnes i aniran buscant i deixant al lloc el que el facilitador ha deixat amagat per l’ordinador, igual que han fet amb els objectes per l’aula.

Una vegada tots els arxius al lloc, els explicarà que el doble clic, apart d’obrir carpetes i programes, serveix per a obrir arxius, ja siguen documents, imatges, vídeos o música. Els indicarà que obriguen algun arxiu de les carpetes corresponents. Així aprendran també a reproduir vídeos i música que hi haja a l’ordinador.

El facilitador els explicarà com accedir al paint i com utilitzar-lo i els animarà a pintar el que vullguen. Faran un dibuix o el que vullguen mentre practiquen amb el ratolí i investiguen els botons. El facilitador els resoldrà els dubtes que tinguen i els ajudarà en tot el que necessiten.

Després els mostrarà com fer per a guardar la imatge a ordinador. Fent-ho primer ell i després animant als alumnes a repetir-ho, tancaran el dibuix. Eixirà un cartellet que pregunta si volen guardar el dibuix. Els dirà que diguen que sí al cartellet. Buscaran on està la carpeta “imatges” i li posaran guardar. Accediran a la carpeta i veuran que dins la carpeta imatges tenen el dibuix.

** Dia 6 (1.5h) **

Repàs del dia anterior i resolució de dubtes.

Se’ls explicarà com fer la captura d’una imatge i guardar-la amb el Paint.

El facilitador els dirà que uns fotògrafs locals els han donat unes fotografies que han d’editar perquè havien pensat en fer un llibre sobre fotografies sobre Gandia. Els preguntarà si els apeteix ajudar amb aquesta faena, que serà fàcil, els ajudarà a familiaritzar-se més amb les ferramentes que ens proporcionen les noves tecnologies. Hauran d’editar les fotografies que els han passat i guardar-les a l’ordinador per a, més avant, crear el llibre amb una ferramenta que els proporciona Internet. El llibre el faran els fotògrafs. Els explicarà com utilitzar el Picasa i practicaran individualment les opcions amb les imatges que tenen als ordinadors. Es separaran per grups i començaran amb l’edició de les fotografies que els han passat els fotògrafs.

Guardaran tot a l’USB i apagaran l’ordinador.

**__ 4ª Setmana __**

**Dia 7 (1.5h)**

Comença la setmana amb una dinàmica per a entendre que en grup es treballa millor. Aquesta dinàmica serà la de “La NASA”. Se’ls explica que han aterrat a la lluna i que han de reparar la nau a una base que està a 300 km. Es dona una llista amb 15 objectes i s’han d’enumerar de l’1 al 15, per ordre d’importància, quins s’emportarien.

// Taula 1. //
 * ** Objectes ** || ** Individual ** || ** NASA ** || ** Dif. ** || ** Grup ** || ** NASA ** || ** Dif. ** ||
 * ** 1 caixa de mistos ** ||  ||   ||   ||   ||   ||   ||
 * ** 1 llanda concentrat d’aliments ** ||  ||   ||   ||   ||   ||   ||
 * ** 20m. Corda de nylon ** ||  ||   ||   ||   ||   ||   ||
 * ** 30m2 seda de paracaigudes ** ||  ||   ||   ||   ||   ||   ||
 * ** 1 fogó portàtil ** ||  ||   ||   ||   ||   ||   ||
 * ** 2 pistoles de 7.65mm. ** ||  ||   ||   ||   ||   ||   ||
 * ** 1 llanda de llet en pols ** ||  ||   ||   ||   ||   ||   ||
 * ** 2 bombones d’oxigen de 50l. ** ||  ||   ||   ||   ||   ||   ||
 * ** 1 mapa estel·lar ** ||  ||   ||   ||   ||   ||   ||
 * ** 1 barca neumàtica amb botelles de CO2 ** ||  ||   ||   ||   ||   ||   ||
 * ** 1 brúixola magnètica ** ||  ||   ||   ||   ||   ||   ||
 * ** 20l. D’aigua ** ||  ||   ||   ||   ||   ||   ||
 * ** Cartutxos de senyals (cremen al buit) ** ||  ||   ||   ||   ||   ||   ||
 * ** Maletí primers auxilis ** ||  ||   ||   ||   ||   ||   ||
 * ** Un receptor i emissor de FM d’energia solar ** ||  ||   ||   ||   ||   ||   ||
 * ** TOTAL ** ||  ||   ||   ||   ||   ||   ||

Primer es fa individualment (sense consultar a ningú) i s’apunta a la segona columna ( // Individual // ) de la fitxa que s’ha repartit ( // taula 1 // ).

Després s’uneixen per grups de 4 o 5 persones, es decideix la llista entre tots i s’escriu a la quinta columna ( // Grup // ). Una vegada han finalitzat, el facilitador donarà la llista del que han opinat els tècnics de la NASA ( // taula 2 // ) i ho escriuran a les columnes 3 i 6 ( // NASA // ). Es calcularà la diferencia entre el que han dit ells de manera (individual i en grup) i el que diuen els tècnics de la NASA. Normalment, la diferència es menor en la part del grup.

// Taula 2. //
 * ** Ordre ** || ** Objectes ** || ** Justificació ** ||
 * ** 1 ** || 2 bombones d’oxigen de 50l. || Necessàries per a la respiració. ||
 * ** 2 ** || 20l. D’aigua || Per a evitar la deshidratació degut a la transpiració ||
 * ** 3 ** || 1 mapa estel·lar || Un dels mitjos més necessaris per a orientar-se a l’espai. ||
 * ** 4 ** || 1 llanda concentrat d’aliments || Necessaris per a l’alimentació diària. ||
 * ** 5 ** || Un receptor i emissor de FM || Molt útil per a demanar ajuda i comunicar-se amb la nau. ||
 * ** 6 ** || 20m. Corda de nylon || Útil per a arrastrar als ferits i intentar transportar-los. ||
 * ** 7 ** || Maletí primers auxilis || Molt útil en casos d’accident. ||
 * ** 8 ** || 30m2 seda de paracaigudes || Útil per a protegir-se del sol. ||
 * ** 9 ** || 1 barca amb botelles de CO2 || Poden ser útils per a supervisar simes. ||
 * ** 10 ** || Cartutxos de senyals || Útils per a que les puguen vora des de la nau. ||
 * ** 11 ** || 2 pistoles de 7.65mm. || Amb elles es pot intentar prendre impuls per reacció. ||
 * ** 12 ** || 1 llanda de llet en pols || Aliment útil mesclat amb aigua. ||
 * ** 13 ** || 1 fogó portàtil || Útil en la part de la lluna no il·luminada pel sol. ||
 * ** 14 ** || 1 brúixola magnètica || Inútil perquè no hi ha camp magnètic a la lluna. ||
 * ** 15 ** || 1 caixa de mistos || Inútil perquè no hi ha oxigen a la lluna. ||

Repàs de la setmana anterior i resolució de dubtes.

Es separaran per grups i continuaran amb l’edició de les fotografies que els han passat els fotògrafs.

Guardar-ho tot al USB i apagar ordinador.

** Dia 8 (1.5h) **

Repàs del dia anterior i resolució de dubtes.

El facilitador els farà una introducció al teclat, les parts que el componen i els mostrarà com obrir un editor de text i començar a escriure. Ara es hora de practicar ells l’escriptura. Res complicat, simplement les lletres i els números. Obriran l’editor i començaran a escriure el que vullguen, per a que investiguen les tecles.

S’explicaran la resta de les tecles. Proposta d’escriptura sobre ells mateixos: una petita presentació, el que han aprés, si compleix les seues expectatives, què volen aprendre. Primeres impressions sobre el curs i els companys...

S’explicarà que per a guardar-ho es pot fer igual que feren per a guardar el dibuix. Es recordarà com es va fer, i es guardarà a l’ordinador amb el nom de // “Jo i el curs de NTIC”. //

Es donarà uns 20 minuts per a acabar d’editar les fotografies per al projecte dels fotògrafs.

Els últims minuts escriuran un resumen del que han fet durant el dia. Es guardarà amb el nom de Resum8.

Guardar-ho tot al USB i apagar ordinador.

**__ 5ª Setmana __**

**Dia 9 (1.5h)**

Repàs de la setmana anterior i resolució de dubtes.

El facilitador repartirà diaris i revistes i els farà vore que els textos tenen format, lletres més grans, més menudes, en negreta, de colorins,... S’explicaran els menús d’edició i format de l’editor de textos.

Obriran el text escrit el dia anterior // “Jo i el curs de NTIC” //, investigaran un poc que fa cada opció (edició i format) i donaran format al text. El guardaran i el tancaran.

Amb les mateixes revistes que havia repartit, voran que tenen també imatges entre el text, taules, etc. S’explicarà com inserir imatges a un document i modificar-les. També s’explicarà com fer per a imprimir un document (però sense imprimir-ho).Els alumnes obriran altra volta el text // “Jo i el curs de NTIC” // i inseriran imatges i les modificaran. Guardaran el document.

Escriuran el resum del dia i el guardaran com a Resum9.

Copiaran tot a l’USB i apagaran l’ordinador.

** Dia 10 (1.5h) **

Repàs del dia anterior i resolució de dubtes.

El facilitador els comenta que alguns escriptors locals han proposat fer un llibre amb relats inventats o reials sobre Gandia, la família Borja, etc. Els explicarà unes “normes” que es solen seguir per a escriure relats, com organitzar-se, les parts que deu tindre tot relat. Es repartiran en grups de 3 o 4 persones i cada grup haurà de fer un relat. Més avant s’uniran tots per a fer un únic llibre que publicaran a la web mitjançant Issuu.

Després de l’explicació, es triaran els grups per sorts. Es tindran cartolines tallades com a cartes i a cada cartolina hi haurà un nom del grup escrit. Es faran muntons de 3 o 4 persones i així quedaran els grups formats. S’uniran per grups i començaran a pensar en la idea per al relat. Els més ràpids podran començar ja a escriure’l.

Escriuran el resum del dia i el guardaran com a Resum10.

Copiaran tot a l’USB i apagaran l’ordinador.

**__6ª Setmana__**

**Dia 11 (1.5h)**

Repàs de la setmana anterior i resolució de dubtes.

El facilitador explicarà que, apart d’un editor de text, els paquets d’ofimàtica ens ofereixen també un full de càlculs, que es pot gastar per a fer llistes de la compra, controlar les despeses, llistes de convidats, quasi per a qualsevol cosa. No entrarà amb detall amb les fórmules, gràfics i demés, simplement el sumatori.

Els mostrarà el programa i que és molt paregut a l’editor de text: es pot canviar el format, editar, imprimir. Els ensenya com escriure a les cel·les i els anima a provar ells, fent una llista amb els membres del grup.

Els alumnes obriran el programa, escriuran a la primera columna, els noms dels alumnes, a la segon columna d’on son, a la tercera columna la edat.

Donaran format a aquesta taula, practicant ells i amb el facilitador per a resoldre dubtes.

Per a indicar-los com traure la suma d’un llistat, els mostrarà com utilitzar l’opció “sumatori” amb la columna edats. Indicant-los que els pot servir per a sumar totes les despeses d’un mes i vore si s’han passat i en què.

Practicaran per grups amb el full de càlculs i el facilitador els resoldrà tots els dubtes. El facilitador pot optar per donar-los un llistat amb instruccions, que els alumnes deuran seguir.

Tindran uns 15-20 minuts per a reunir-se per grups i seguir amb el relat.

Escriuran el resum del dia i el guardaran com a Resum11.

Copiaran tot a l’USB i apagaran l’ordinador.

**Dia 12 (1.5h)**

Resum del dia anterior i resolució de dubtes.

Dinàmica per a explicar què és Internet. Estaran en cercle. Al principi nomes poden tindre contacte amb els dos que tenen als costats. El facilitador trau el fil i es fa un nus al dit. Comença a explicar que el fil va a significar els contactes que poden fer al connectar a Internet. Que pot tindre contacte amb un altra persona que no estiga al seu costat. Llança el cabdell de fil a un alumne que tinga davant, ell es farà un nus al dit i li’l passarà a un altre que no tinga al costat. Aixina aniran unint-se tots, podent repetir.

Una vegada hi ha prou de connexions obertes entre ells, explicarà que a Internet tot el mon es qui crea la informació. Amb aquestes relacions, qualsevol pot escriure el que vullga, o pujar fotos i tots els que estiguen connectats podran accedir a ells. Que a Internet es poden fer moltes coses, com cercar informació, comunicar-se amb gent, compartir informació,...

El facilitador obrirà el navegador i explicarà com funciona. Les seues parts.

Navegarà per alguna pàgina i mostrarà com buscarien l’ informació que volen en eixa pàgina en concret, com anirien a un enllaç, etc.

Tindran uns 15-20 minuts per a reunir-se per grups i seguir amb el relat.

Escriuran el resum del dia i el guardaran com a Resum12.

Copiaran tot a l’USB i apagaran l’ordinador.

Proposta de buscar adreces que els interessen per al següent dia (a la televisió, diari, revistes, familiars i amics)

**__ 7ª Setmana __**

**Dia 13 (1.5h)**

Resum de la setmana anterior i resolució de dubtes.

El facilitador els mostrarà un vídeo sobre seguretat e Internet i després el comentaran un poc.

Mitjançant la tècnica del Brainstorming, es sabrà què és el que volen aprendre a fer a la xarxa (segons el que isca, el taller pot anar modificant-se, o es tindrà la base per a organitzar el següent curs). Aniran apuntant-se les sugerències a la pissarra.

El facilitador introduirà el concepte de blog comparant-lo amb un mural de classe i mostrarà el blog creat per a aquest curs. Els dirà com escriure i que aniran penjant ahí els projectes que vagen fent amb els artistes, així com qualsevol cosa que vullguen compartir amb els companys. També els explicarà com utilitzar el delicious, una pàgina on poden guardar totes les pàgines que els pareguen interessants.

Practicaran la navegació per pàgines i el facilitador anirà resolvent els dubtes que vagen sorgint.

Tindran uns 15-20 minuts per a reunir-se per grups i seguir amb el relat. Que deuran acabar ja hui o, si no pot ser, el dia 14.

Escriuran el resum del dia i el guardaran com a Resum13.

Copiaran tot a l’USB i apagaran l’ordinador. El facilitador els proposarà que practiquen en casa amb supervisió.

**Dia 14 (1.5h)**

Resum del dia anterior i resolució de dubtes.

Durant uns 20 minuts navegaran per pàgines que els interessen, que han dut de casa o que el mateix facilitador els diu depenent dels seus interessos.

Se’ls explicarà com guardar-se imatges que troben per Internet a l’ordinador, com guardar pàgines a favorits, imprimir. Primer el facilitador, desprès els alumnes per grups de dos o tres persones.

El facilitador haurà creat ja el blog i crearan els usuaris. Els explicarà com escriure en ell i escriuran, a la categoria projectes, els relats que han creat.

Escriurà un grup, la resta navegaran per Internet i el facilitador anirà resolvent els dubtes que vagen sortint. Quan acabe el primer grup, ho escriurà un altre, i aixina fins que acaben tots.Com els relats ja estan escrits, només caldrà copiar-lo i guardar-ho.

Així, tindrem als alumnes guardant el relat al blog o navegant.

Escriuran el resum del dia i el guardaran com a Resum14.

Copiaran tot a l’USB i apagaran l’ordinador.

**__8ª Setmana__**

**Dia 15 (1.5h)**

Resum de la setmana anterior i resolució de dubtes.

El facilitador els comenta que alguns pintors locals volen participar del llibre de relats que han fet i proposen fer les il·lustracions dels relats amb una ferramenta de dibuix gratuïta en Internet. Els explicarà l’ús de [|Sumopaint], que és fàcil d’utilitzar. Els grups seran els mateixos que han fet cada relat, que començaran a provar les ferramentes que els ofereix el Sumopaint mentre pensen en com ho faran.

La resta de temps dependrà dels alumnes, si volen seguir amb el projecte, o volen navegar un poc més, o escriure al blog.

Cadascú el que vullga, el facilitador els resoldrà els dubtes.

Escriuran el resum del dia i el guardaran com a Resum15.

Copiaran tot a l’USB i apagaran l’ordinador.

**Dia 16 (1.5h)**

Resum del dia anterior i resolució de dubtes.

Dinàmica per a entendre un cercador. El facilitador indicarà als alumnes que pensen com ho farien per a conèixer alguna adreça que no coneixen, o informació sobre algun autor, o les pel·lícules que fan al cine. Eixiran coses com preguntar algú, buscar a l’enciclopèdia, a les pàgines grogues, al diari, etc. El facilitador els dirà que igual que a la vida reial, a Internet podem buscar informació amb paraules claus, com faríem a la enciclopèdia o a les pàgines grogues.

Obrirà el Google i els explicarà les parts i com cercar. Farà una cerca i voran com triar entre totes les respostes, la que, pot ser, interesse.

Per grups, hauran de buscar informació sobre el tema que trien ells i després comentar-ho a la resta de grups.

Tindran uns 15-20 minuts per a reunir-se per grups i seguir amb els quadres.

Escriuran el resum del dia i el guardaran com a Resum16.

Copiaran tot a l’USB i apagaran l’ordinador.

**__ 9ª Setmana __**

**Dia 17 (1.5h)**

Resum de la setmana anterior i resolució de dubtes.

El facilitador els proposa practicar un poc més amb l’ús dels cercadors, els comentarà que alguns dels escultors locals han proposat la cerca d’ informació sobre la escultura a Gandia i Safor. Els explicarà com buscar imatges al [|Google] i alguns exemples de paraules claus que podrien utilitzar.

Es separaran per grups i començaran a buscar l’ informació. Una vegada han trobat tota la informació que necessiten, escriuran o copiaran en Word el text i imatges i, igual que feren amb els relats, grup per grup, aniran penjant-ho al blog del curs.

Com encara tenen que acabar els quadres, mentre un grup escriu al blog, els que esperen poden continuar amb ells. Hui serà l’últim dia per a fer-los. En tot moment estarà el facilitador per a resoldre dubtes i ajudar en el que necessiten.

Escriuran el resum del dia i el guardaran com a Resum17.

Copiaran tot a l’USB i apagaran l’ordinador.

**Dia 18 (1.5h)**

Resum del dia anterior i resolució de dubtes.

El facilitador els explicarà la diferencia entre xat, missatgeria instantània i correu comparant-ho amb una xerradeta amb un altre, una telefonada i el correu postal.

Els ajudarà a crear un compte de correu al Gmail, fàcil d’utilitzar i que ens proporciona Google. Proposarà que utilitzen com a usuari nom.cognom@gmail.com per a no complicar-ho i que tots sapien qui es cadascú i els comentarà que a l’hora de crear-se un compte, podrien posar el nom que vullguen.

Una vegada els usuaris fets, els indicarà com afegir contactes i aniran unint-se tots. Proposarà que s’apunten els contactes de gent que coneguen i els afegiran també. Els dirà com escriure un correu i enviaran un correu a la mestra comentant com va el curs i el que els agrada, el que els agradaria...

Tindran uns 15-20 minuts per a reunir-se per grups i afegir les imatges al relat. Al mateix temps, grup per grup pujaran les imatges al blog.

Escriuran el resum del dia i el guardaran com a Resum18.

Copiaran tot a l’USB i apagaran l’ordinador.

**__ 10ª Setmana __**

**Dia 19 (1.5h)**

Resum de la setmana anterior i resolució de dubtes.

El facilitador els explicarà com respondre i reenviar correus i practicaran un poc entre ells.

El facilitador els dirà que músics locals han proposat composar una cançó per grups. Els mostrarà com funciona el [|JamStudio]. Una ferramenta online que permet la creació de música gratuïta.

Es repartiran per grups de 3 i començaran a composar. Una cançoneta curta, l’important es que coneguen com funciona i treballen en grup entretenint-se. Quan acaben la cançó, l’enviaran per correu a tots els membres del grup. L’escriptura de la lletra serà opcional.

El temps que tinguen lliure el dedicaran a practicar el que han aprés durant el curs. Navegaran, cercaran informació, utilitzaran el correu, penjaran coses al blog. El facilitador els resoldrà els dubtes i ajudarà amb tot el que puga.

Escriuran el resum del dia i el guardaran com a Resum19.

Copiaran tot a l’USB i apagaran l’ordinador.

**Dia 20 (1.5h)**

Resum del dia anterior i resolució de dubtes.

Comença el dia explicant que a l’hora d’enviar correus, es poden enviar arxius tals com imatges, musica, documents. Se’ls explicarà com fer-ho i se’ls animarà a enviar alguna imatge als altres.

El facilitador els comentarà que uns dibuixants de còmics han proposat fer un còmic sobre Sant Francesc de Borja ells mateixos. Per a això els presentarà la ferramenta online ToonDoo i els dirà com gastar-la. Es separaran per grups, investigaran les opcions i faran el còmic. El facilitador els resoldrà tots els dubtes que vagen sorgint i ajudarà amb tot el que necessiten. Una vegada fet, l’enviaran per correu als companys.

El temps que tinguen lliure el dedicaran a practicar el que han aprés durant el curs. Navegaran, cercaran informació, utilitzaran el correu, penjaran coses al blog. El facilitador els resoldrà els dubtes i ajudarà amb tot el que puga.

Escriuran el resum del dia i el guardaran com a Resum20.

Copiaran tot a l’USB i apagaran l’ordinador.

**__11ª Setmana__**

**Dia 21 (1.5h)**

Resum de la setmana anterior i resolució de dubtes.

Comencem setmana amb un joc. Es tracta d’anar atrapant als companys per a que s’unisquen a tu i seguir atrapant a la resta.

Comencen dos triats a l’atzar que s’agafen de les dos mans i han d’atrapar a un company. Quan agafen al primer, aquest se’ls uneix i el llaç es fa més gran. Han d’anar atrapant a la resta de companys fins que es troben tots agafats de les mans. Aquest joc afavoreix la coordinació i cooperació entre varies persones.

El facilitador els introduirà el concepte de treball col·laboratiu i els explicarà com utilitzar el Google docs que ens ofereix Google. Escriuran tots per a que comprenguen el que es pot fer.

Una vegada entès el concepte, obriran un document amb Google docs que els haurà enviat per correu el facilitador. Accediran al correu, obriran el missatge i accediran a l’enllaç. Una vegada el document obert, cadascú posarà el seu cursor a una part distinta del document i escriuran les seues aficions i gustos. Una vegada tots escrits, el facilitador els indicarà que guarden el document a l’ordinador.

Obriran la pàgina del [|Wordle], que serveix per a fer núvols de paraules. Copiaran el text que acaben de crear amb els gustos i voran el que passa. El núvol de paraules que isca el penjaran al blog.

El temps que tinguen lliure el dedicaran a practicar el que han aprés durant el curs. Navegaran, cercaran informació, utilitzaran el correu, penjaran coses al blog. El facilitador els resoldrà els dubtes i ajudarà amb tot el que puga.

Escriuran el resum del dia i el guardaran com a Resum21.

Copiaran tot a l’USB i apagaran l’ordinador.

**Dia 22 (1.5h)**

Resum del dia anterior i resolució de dubtes.

El facilitador els comentarà que un grup de graffiters locals han proposat fer uns quants graffitis amb el [|graffwriter] i penjar-los al blog. Els explicarà com fer-los i els deixarà fer. El facilitador resoldrà els dubtes que puguen sorgir i els ajudarà amb el que puguen. Guardaran els graffitis que els agraden i els pujaran al blog.

Es recordarà les fotografies que tenien pendents per a fer el llibre. Entraran a la pàgina de [|Blurb] i voran com es fa un llibre, els models que hi ha. També poden triar el model que els agrade. El llibre el faran els fotògrafs i els donaran un exemplar a cadascú.

El temps que tinguen lliure el dedicaran a practicar el que han aprés durant el curs. Navegaran, cercaran informació, utilitzaran el correu, penjaran coses al blog. El facilitador els resoldrà els dubtes i ajudarà amb tot el que puga.

Escriuran el resum del dia i el guardaran com a Resum22.

Copiaran tot a l’USB i apagaran l’ordinador.


 * __ 12ª Setmana __**

**Dia 23 (1.5h)**

Resum de la setmana anterior i resolució de dubtes.

Una vegada entès el concepte, se’ls indicarà que van a utilitzar el Google docs per a unir els relats que han fet i guardar-ho com a un únic relat que publicaran amb Issuu. Grup per grup aniran unint els relats seguint aquestes pautes:
 * Deixaran quatre fulls en blanc al principi del document.
 * Cada relat començarà a un full nou.
 * Deixaran un full en blanc al final (dos si el total es senar).

Una vegada tots els relats escrits, faran a la primera pàgina el text. Aniran proposant i un d’ells serà el que el modifique. A la tercera pàgina faran un índex amb els títols dels relats i la pàgina on es troben. L’última pàgina triaran entre tots com fer-la.

Una vegada el document acabat, se’l guardaran tots.

El temps que tinguen lliure el dedicaran a practicar el que han aprés durant el curs. Navegaran, cercaran informació, utilitzaran el correu, penjaran coses al blog. El facilitador els resoldrà els dubtes i ajudarà amb tot el que puga.

Mentre els alumnes practiquen, el facilitador agafarà el document creat amb tots els relats i el convertirà a PDF. Entrar à a la pàgina de [|Issuu] i es registrarà, si no ho està ja. Penjarà el document i una vegada estiga fet, els mostrarà als alumnes com ha quedat, per a que coneguen altres possibilitats que tenen a Internet. També el pujarà al blog del grup.

Escriuran el resum del dia i el guardaran com a Resum23.

Copiaran tot a l’USB i apagaran l’ordinador.

** Dia 24 (1.5h) **

Resum del dia anterior i resolució de dubtes.

El facilitador els demanarà que li envien un correu on hauran d’escriure, basant-se en el que han aprés durant el curs, en què els poden ajudar les NTIC, què els agradaria aprendre més.

Mentre els alumnes escriuen els correus, ell aprofitarà per copiar-se el contingut de cada USB al seu, per a poder tindre després una visió global del que han anat fent.

Una vegada tots els correus enviats, els animarà a proposar pàgines, preguntar dubtes. El facilitador tindrà preparades pàgines interessants per si no se’ls ocorre res.

Acabaran la classe fent una reflexió sobre el curs, el que els ha agradat, sugerències sobre què canviarien, si els ha servit, si van a seguir aprenent...el que els inspire.

Apagaran l’ordinador.